Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 574/10/8802	Košice I, 12.2.2015
EEČ : 2-63-109-2015

U Z N E S E N I E

Trestná vec:	obvinený XXXXX 
Trestný čin:	skrátenie dane a poistného podľa § 148 odsek 3 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
- ako živnostník pod obchodným menom XXXXX, Severná 25, Žili-na, IČO: 14 347 571,

1)  v daňovom priznaní k dani z príjmov fyzických osôb za zdaňovacie obdobie roku 1999 priznal daň vo výške 2.385,-Sk, pričom vykázal príjmy z podnikania a z inej samostatnej zárobkovej činnosti podľa § 7 ods. 1 písm. b) cit. Zákona, t.j. zo živ-nosti vo výške 504.174,-Sk a súvisiace výdavky vo výške 437.220,30,-Sk s čiastkovým základom dane vo výške 66.953,70,-Sk, pričom pri daňovej kontrole správca dane podľa  § 24 odsek zákona č. 286/1992 Zb. v znení neskorších predpisov zistil všetky preukázateľne vynaložené výdavky ako výdavky na do-siahnutie, zabezpečenie a udržanie zdaniteľných príjmov v celkovej výške 286,468,84,-Sk, a základ dane vo výške 217,705,16,-Sk, na základe čoho Daňo-vý úrad XXXXX dorubil daň dodatočným platobným výmerom č. 698/230/80839/ 10 Kir zo dňa 20.09.2010 vo výške 1.005,-€ (30.290,-Sk), 

2)  v daňovom priznaní k dani z príjmov fyzických osôb za zdaňovacie obdobie roku 2000 priznal daň vo výške 17.400,-Sk, pričom vykázal príjmy z podnikania a z inej samostatnej zárobkovej činnosti podľa § 7 ods. 1 cit. zákona , t.j. zo živnosti vo výške 665.981,40,-Sk a súvisiace výdavky vo výške 597.081,20,-Sk s čiastkovým základom dane vo výške 68.900,20,-Sk, pričom pri daňovej kontrole správca dane podľa § 24 odsek zákona č. 366/1999 Zb. v znení neskorších predpisov zistil všetky preukázateľne vynaložené výdavky ako výdavky na dosiahnutie, zabezpe-čenie a udržanie zdaniteľných príjmov v celkovej výške 201.555,40,-Sk a základ dane vo výške 313.914,-Sk, na základe čoho Daňový úrad XXXXX dorubil daň dodatočným platobným výmerom č. 698/230/35787/ Kir zo dňa 17.05.2011 vo výške 3.397,40,-€ (102.350,-Sk)

3)  v daňovom priznaní k dani z príjmov fyzických osôb za zdaňovacie obdobie roku     
     2002 priznal daň vo výške 348,-Sk, pričom vykázal príjmy z podnikania a z inej samostatnej zárobkovej činnosti podľa § 7 ods. 1 cit. zákona , t.j. zo živnosti vo výške 798.280,-Sk a súvisiace výdavky vo výške 747.314,-Sk s čiastkovým zá-kladom dane vo výške 50.966,-Sk, pričom pri daňovej kontrole správca dane pod-ľa § 24 odsek zákona č. 366/1999 Zb. v znení neskorších predpisov zistil všetky preukázateľne vynaložené výdavky ako výdavky na dosiahnutie, zabezpečenie a udržanie zdaniteľných príjmov v celkovej výške 337.399,37,-Sk a základ dane vo výške 392.735,-Sk, na základe čoho Daňový úrad XXXXX dorubil daň doda-točným platobným výmerom č. 698/230/35886/11/ Kir zo dňa 17.05.2011 vo výš-ke 2.822,55,-€ (85.032,-Sk)

4)  v daňovom priznaní k dani z príjmov fyzických osôb za zdaňovacie obdobie roku 2003 priznal daň vo výške 0,-Sk, pričom vykázal príjmy z podnikania a z inej sa-mostatnej zárobkovej činnosti podľa § 7 ods. 1 cit. zákona , t.j. zo živnosti vo výš-ke 345.000,-Sk a súvisiace výdavky vo výške 313.263,-Sk s čiastkovým základom dane vo výške 31.373,-Sk, pričom pri daňovej kontrole správca dane podľa § 24 odsek zákona č. 366/1999 Zb. v znení neskorších predpisov zistil všetky preuká-zateľne vynaložené výdavky ako výdavky na dosiahnutie, zabezpečenie a udržanie zdaniteľných príjmov v celkovej výške 95.734,37,-Sk a základ dane vo výške 214.266,-Sk, na základe čoho Daňový úrad XXXXX dorubil daň dodatoč-ným platobným výmerom  č. 698/230/35865/11/ Kir zo dňa 17.05.2011 vo výške 795,99,-€ (23.980,-Sk)

5)  v daňovom priznaní k dani z príjmov fyzických osôb za zdaňovacie obdobie roku 2004 priznal daň vo výške 0,-Sk, pričom vykázal príjmy z podnikania a z inej sa-mostatnej zárobkovej činnosti podľa § 6 ods. 1 písm. b) cit. zákona, t.j. zo živnosti vo výške 248.000,-Sk a súvisiace výdavky vo výške 216.605,-Sk s čiastkovým základom dane vo výške 31.405,-Sk, pričom pri daňovej kontrole správca dane zistil všetky preukázateľne vynaložené výdavky ako výdavky na dosiahnutie, za-bezpečenie a udržanie zdaniteľných príjmov v celkovej výške 164.368,20,-Sk a základ dane vo výške 83.632,-Sk, na základe čoho Daňový úrad XXXXX do-rubil daň dodatočným platobným výmerom  č. 698/230/80815/10/ Kir zo dňa 20.09.2010 vo výške 17,65,-€ (532,-Sk),

lebo  tento skutok nie je trestným činom a nie je dôvod na postúpenie veci

Odôvodnenie:
Uznesením policajta Okresného riaditeľstva PZ, Úradu justičnej a kriminálnej polície XXXXX sp. zn. ČVS:ORP-1076/OEK-ZI-2005 zo dňa 12.9.2006 bolo vznesené obvinenie XXXXX pre trestný čin skrátenia dane a poistného podľa § 148 ods.3 Trestného zákona č.140/1961 Zb. účinného do 1.1.2006, ktorý mal spá-chať tak, ako je to uvedené vo výrokovej časti  uznesenia policajta.

	Trestné stíhanie bolo začaté a obvinenie bolo vznesené na podklade daňo-vých kontrol vykonaných v rokoch 2005 a 2006 Daňovým úradom XXXXX II za zdaňo-vacie obdobia rokov 1999, 2000, 2002, 2003 a 2004, po ktorých bola platiteľovi  dane XXXXX dodatočne vyrubená daň.

	Rozhodnutím Daňového riaditeľstva SR číslo I/228/6695-60133/ 2008/991858-r bolo zrušené rozhodnutie Daňového úradu XXXXX za rok 1999- dodatočný platob-ný výmer č.894/230/48825/05/Dol zo dňa 30.8.2005, rozhodnutím  číslo I/228/6695-60201/2008/991858-r bolo zrušené rozhodnutie Daňového úradu XXXXX za rok 2000- dodatočný platobný výmer č.894/230/48794/05/Dol zo dňa 30.8.2005, rozhod-nutím číslo I/228/6695-60249/2008/991858-r bolo zrušené rozhodnutie Daňového úradu XXXXX za rok 2002- dodatočný platobný výmer č.894/230/48790/05/Dol zo dňa 30.8.2005, rozhodnutím číslo I/228/6695-60250/2008/ 991858-r bolo zrušené rozhodnutie Daňového úradu XXXXX za rok 2003- dodatočný platobný výmer č.894/230/48793/05/Dol zo dňa 30.8.2005 a rozhodnutím číslo I/228/6695-5975/2008/991858-r bolo zrušené rozhodnutie Daňového úradu XXXXX za rok 2004- dodatočný platobný výmer č.894/230/10087/05/Dol zo dňa 2.6.2006.

Daňové riaditeľstvo SR na základe rozsudku Krajského súdu Košice sp. zn. 6S75/2008 zo dňa 4.4.2008 rozhodlo o delegovaní miestnej príslušnosti daňového subjektu XXXXX z Daňového úradu XXXXX na Daňový úrad XXXXX na ďalšie konanie a rozhodnutie.

V priebehu vyšetrovania Daňový úrad XXXXX na podklade daňových kontrol vykonaných v rokoch 2010 a 2011 II za zdaňovacie obdobia rokov 1999, 2000, 2002, 2003 a 2004 bola platiteľovi  dane XXXXX opätovne dodatočne vyru-bená daň tak, ako je to uvedené vo výrokovej časti tohto uznesenia, ale v iných upra-vených čiastkach ako vyrubil v predchádzajúcom období  XXXXX.

Z listinných materiálov ako aj z výsluchu pracovníka Daňového úradu  XXXXX ktorý od 11.9.2009 do 8.9.2010 vykonával u obvineného 5 samostatných kontrol za zdaňovacie obdobie rokov 1999, 2000, 2002, 2003 a 2004, vyplýva, že kontroly boli vykonané na podklade účtovných dokladov, ktoré predložil obvinený, ktorý sám priznal ich neúplnosť a daňové kontroly skúmali preukázateľnosť výdavkových dokla-dov, ich pravosť a úplnosť a ak v dokladoch boli zistené nedostatky tieto doklady ne-akceptovali, ale nevykonávali osobitné šetrenie na overenie ich oprávneností.

	Podľa § 2 ods.1 Trestného zákona sa trestnosť činu posudzuje a trest sa ukladá podľa zákona účinného v čase, keď bol čin spáchaný. Ak v čase medzi spá-chaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší.

	Vzhľadom na rekodifikáciu Trestného zákona a trestné sadzby je pre obvine-ného XXXXX priaznivejší Trestný zákon č.140/1961 Zb. účinný do 1.1.2006. 

Trestný čin skrátenia dane a poistného podľa § 148 ods.1 Trestného zákona č.140/1961 Zb. účinného do 1.1.2006 spácha ten, kto v rozsahu nie malom skráti daň, poistné na dôchodkové zabezpečenie, nemocenské poistenie, zdravotné pois-tenie alebo príspevok na poistenie v nezamestnanosti a trestný čin skrátenia dane a poistného podľa § 148 ods.3 Trestného zákona č.140/1961 Zb. účinného do 1.1.2006 spácha ak skráti daň, poistné na dôchodkové zabezpečenie, nemocenské poistenie, zdravotné poistenie alebo príspevok na poistenie v nezamestnanosti vo väčšom rozsahu.

Podľa § 3 ods.1 Trestného zákona č.140/1961 Zb. účinného do 1.1.2006 trestným činom je pre spoločnosť nebezpečný čin, ktorého znaky sú uvedené v tomto zákone. Zákonnými znakmi každého trestného činu je objekt, objektívna stránka, subjekt a subjektívna stránka a ak niektorý znak nie je naplnený nejde o trestný čin.

Objektom tohto trestného činu je záujem štátu na správnom vymeraní dane, poistného na dôchodkové zabezpečenie, nemocenské poistenie, zdravotné poistenie alebo príspevok na poistenie v nezamestnanosti.

Objektívna stránka tohto trestného činu vyžaduje následok vo forme skrátenia dane, poistného na dôchodkové zabezpečenie, nemocenské poistenie, zdravotné poistenie alebo príspevok na poistenie v nezamestnanosti.

Subjektom tohto trestného činu špeciálny subjekt trestného činu, ktorý je plati-teľom určitej dane, poistného alebo príspevku.

Subjektívna stránka tohto trestného činu vyžaduje úmyselné zavinenie.  Pre účely trestného konania a vyvodenie trestnej zodpovednosti nie je možné striktne preberať závery daňovej kontroly ohľadne oprávnenosti alebo neoprávnenosti určité-ho daňového výdavku a nemôže ísť o skrátenie dane v prípade, že je porušená určitá formálna povinnosť stanovená zákonom, ktorá spôsobí neuznanie určitého výdavku ako oprávneného výdavku a tak spôsobí zvýšenie základu dane, lebo v prípade skrá-tenia dane musí úmysel páchateľa zjavne smerovať k tomu, aby mu bola vyrubená nižšia ako zákonom stanovená daň. 

	Trestný čin skrátenia dane a poistného je osobitný druh podvodu spočívajúci v tom, že páchateľovi je na základe jeho úmyselného konania vymeraná nižšia daň ako by mu podľa zákona mala byť vymeraná a úmyselné konanie páchateľa musí spočívať v predložení nepravdivých prípadne falošných podkladov a nie iba v predlo-žení podkladov s administratívno-formálnymi nedostatkami. 

Vzhľadom na uvedené skutočnosti vykonaným vyšetrovaním nebola preuká-zaná subjektívna stránka trestných činov skrátenia dane a poistného podľa § 148 ods.3 a § 148 ods.1 Trestného zákona č.140/1961 Zb. účinného do 1.1.2006, lebo pri týchto trestných činoch ide o úmyselné konanie, ktoré je potrebné spoľahlivo preuká-zať a podmienkou trestnej zodpovednosti je preukázanie, že konanie páchateľa zjav-ne od podania daňových priznaní smerovalo k tomu, aby mu bola vyrubená nižšia ako zákonom stanovená daň. Skutočnosť, že daňový orgán pri opakovaných daňo-vých kontrolách (v rokoch 2005 a 2006 XXXXX a rokoch 2010 a 2011 Daňový úrad XXXXX neuznal určité výdavky ako oprávnené výdavky, čo spôsobilo dodatočné zvýšenie základu dane za zdaňovacie obdobia rokov 1999, 2000, 2002, 2003 a 2004, pričom posúdenie, či predložený výdavkový doklad bude posúdený ako oprávnený alebo neoprávnený záleží na subjektívnom posúdení kontrolného pracov-níka, ako aj skutočnosť, že obvinený nepredložil pri daňovej kontrole kompletnú úč-tovnú dokumentáciu nepostačuje na vyvodenie trestnoprávnej zodpovednosti obvi-neného XXXXX za úmyselné skracovanie daní pokiaľ nie je preukázané, že takto konal úmyselne. 

S prihliadnutím na rozdielne závery daňových kontrol vykonávaných daňovými úradmi, ku ktorým došlo na základe subjektívneho posúdenia predložených podkla-dov, nie je naplnená ani objektívna stránka uvedeného trestného činu.

Konaním obvineného XXXXX nebola naplnená objektívna a ani subjektívna stránka trestných činov skrátenia dane a poistného podľa § 148 ods.3 a § 148 ods.1  Trestného zákona č.140/1961 Zb. účinného do 1.1.2006.

Podľa § 215 ods.1 písm. b) Trestného poriadku prokurátor zastaví trestné stí-hanie, ak nie je tento skutok trestným činom a nie je dôvod na postúpenie veci.

Týmto rozhodnutím nie sú dotknuté práva poškodenej strany na náhradu vy-plývajúcu priamo zo zákona o dani z príjmov.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Slavomír Juhász
prokurátor